જિલ્લા કલેકટર મનોજ કોઠારીએ કાર્યશાળાને ખૂલ્લી મૂકતાં જણાવ્યું હતું કે, સાંપ્રત સમયમાં સમાજની અનેકવિધ સમસ્યાઓમાં બાળલગ્ન પણ આજે એક સમસ્યા છે અને તેના માટે સામાજિક રીત-રિવાજો, વાલીઓ અને લગ્નગ્રંથીથી જોડાનાર યુગલ પોતે જ જવાબદાર રહેતા હોય છે, ત્યારે આ સામાજિક દૂષણની નાબૂદી માટે સામાજિક ચેતનાની સાથોસાથ વાલીઓને પણ ખોટા સામાજિક-કૌટુંબિક પ્રભાવથી દૂર રહેવા તેમજ યોગ્ય શિક્ષણ અને તેની સમજ દ્વારા ઓછી ઉંમરે લગ્નથી દૂર રહેવાનો દિકરા-દિકરીઓ જાતે જ નિર્ણય લે તેવું વાતાવરણ ઉભું કરવાનો ખાસ અનુરોધ કરી સશકત-સ્વસ્થ માતા, બાળ અને સમાજ નિર્માણ માટે સૌને સહિયારા પ્રયાસો થકી સામૂહિક લોકજાગૃત્તિ કેળવવાની જરૂરિયાત પર તેમણે ભાર મૂકયો હતો.